от Групата на участниците в банковия сектор, създадена съгласно член 37 от Регламент (ЕС) No 1093/2010 на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 Предоставяне на информация за целите на плановете за преструктуриране
 Институциите предоставят на органа за преструктуриране информацията, необходима за съставянето и изпълнението на плановете за преструктуриране, в съответствие с член 11 от Директива 2014/59/ЕС, включително плановете за преструктуриране на групи в съответствие с член 13 от посочената директива, съгласно предвидената в член 2 от настоящия регламент процедура, като използват, когато е приложимо, посочените в член 3 от настоящия регламент образци.
 Член 2
 Процедура
 1. За целите на проверката по член 11, параграф 2 от Директива 2014/59/ЕС дали компетентният орган вече разполага с част или с цялата необходима информация, която органът за преструктуриране следва да поиска от институцията с оглед изготвянето на плана за преструктуриране, органът за преструктуриране изисква тази информация първо от компетентния орган на съответната институция.
 2. Когато компетентният орган вече разполага с част или с цялата поискана информация, той своевременно предоставя тази информация на органа за преструктуриране.
 3. Когато компетентният орган не разполага с информацията или когато форматът, в който тя е предоставена от компетентния орган, не удовлетворява изискванията на органа за преструктуриране, като се има предвид по-специално процедурата за изготвяне на планове за преструктуриране на групи, органът за преструктуриране изисква пряко от институцията да предостави необходимата информация.
 4. Когато информацията, поискана от органа за преструктуриране в съответствие с параграф 3, попада в една от посочените в член 3 категории, институцията предоставя тази информация на органа за преструктуриране, като изпраща съответния образец от поместените в приложения I — XII образци, съобразно указанията в приложение XIII.
 5. Ако поисканата от органа за преструктуриране информация не попада в нито една от посочените в член 3 категории, информацията се предоставя във формата, определен от органа за преструктуриране.
 6. В искането на органа за преструктуриране за предоставяне на информация от дадена институция по параграф 3 се посочва следното:
 а)
 разумен срок, в който институцията да предостави информацията на органа за преструктуриране, като се отчитат обемът и сложността на исканата информация;
 б)
 когато исканата информация попада в една от посочените в член 3 категории — съответният образец от поместените в приложения I — XII образци, който да се използва при предоставянето на информацията на органа за преструктуриране;
 в)
 когато поисканата информация не попада в нито една от посочените в член 3 категории или в обхвата на нито един от образците в приложения I — XII — форматът, който да се използва при предоставянето на информацията на органа за преструктуриране;
 г)
 дали съответният образец, съдържащ се в приложения I — XII, трябва да бъде попълнен на индивидуална или групова основа и дали обхватът му е на местно равнище, на равнището на Съюза или на световно равнище в съответствие с указанията в приложение XIII;
 д)
 необходимите данни за контакт на органа за преструктуриране, на който трябва да бъде изпратена информацията.
 Член 3
 Минимален набор от данни, включени в образците
 Минималният набор от образци за предоставянето на информация съгласно